**AGRO TAMI, a.s**

**Cabajská 10, 950 22 Nitra**

**IČO: 36467430**

Obstarávateľ pri obstarávaní postupuje v súlade s Usmernením Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020 (ďalej aj „Usmernenie“). Pôdohospodárska platobná agentúra vydala Usmernenie za účelom úpravy jednotných pravidiel pri výkone kontroly a finančnej kontroly obstarávania nespadajúceho pod pôsobnosť zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) – tzv. výnimky pri poskytovaní finančných prostriedkov prostredníctvom Európskeho poľnohospodárskeho fondu pre rozvoj vidieka (ďalej len „EPFRV“) a štátneho rozpočtu

**SÚŤAŽNÉ PODKLADY K**

**VÝZVE NA PREDKLADANIE PONÚK**

**(tovary)**

**Predmet zákazky:**

**Linka na výrobu tvarohových špecialít**

..............................................

05/2023

**A. POKYNY NA VYPRACOVANIE PONUKY**

Časť I.

##### VŠEOBECNÉ INFORMÁCIE

**1. Identifikácia obstarávateľa:**

Obchodné meno: AGRO TAMI, a.s

Sídlo: Cabajská 10, 950 22 Nitra

V zastúpení: Ing. Dana Janíčková - člen predstavenstva, Ing. Peter Schultz - predseda predstavenstva, Mgr. Juraj Korman – člen predstavestva, Ing. Mikuláš Bobák – člen predstavenstva, Ing. Pavel Špilák – člen predstavenstva

IČO: 36467430

DIČ: 2020021641

Kontaktné údaje pre VO:

ZA advisory, s.r.o., Kollárova 2641/15, 010 01 Žilina

Andrej Židek

mobil: + 421 904 632 343

e-mail: zidek@zaadvisory.sk

<https://josephine.proebiz.com/sk/tender/38166/summary>

**2. Predmet zákazky**

2.1 Krátky opis predmetu zákazky:

Predmetom zákazky je dodávka Linky na výrobu tvarohových špecialít.

Podrobné vymedzenie predmetu obstarávania je v prílohe č. 1 k týmto súťažným podkladom.

2.2 CPV kód (spoločný slovník obstarávania)

42215000-6 Zariadenia na priemyselnú prípravu alebo výrobu potravín alebo nápojov

**3. Predpokladaná hodnota zákazky**

PHZ bola stanovená na 2 653 026,67 eur bez DPH

**4. Variantné riešenie**

4.1 Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, rozmerové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky uvedených v prílohách Výzvy, môže uchádzač predložiť aj ekvivalenty inej značky rovnakej alebo vyššej kvality.

**5. Zdroj finančných prostriedkov a spôsob financovania**

5.1 Predmet zákazky bude financovaný zo Európskeho poľnohospodárskeho fondu pre rozvoj vidieka (ďalej len „EPFRV“), štátneho rozpočtu a vlastných zdrojov obstarávateľa. Zákazka sa týka projektu financovaného z fondov Európskej únie: Program rozvoja vidieka SR 2014 - 2022, opatrenie 4 – Investície do hmotného majetku – časť B) Investície do spracovania, uvádzania na trhu, vývoja poľnohospodárskych výrobkov a prispievajúce k úsporám energetickej úspory, Podpopatrenie 4.2 – Podpora pre investície na spracovanie/uvádzanie na trhu a/alebo vývoj poľnohospodárskych výrobkov; oblasť: Mliekarenský priemysel a výroba mliečnych výrobkov.

5.2 Verejný obstarávateľ bude realizovať a financovať predmet zákazky v súlade s návrhom zmluvy, ktorý tvorí prílohu k týmto súťažným podkladom.

**6. Zmluva**

6.1 Výsledkom zadávania zákazky bude kúpna zmluva (ďalej len „Zmluva“) uzatvorená s úspešným uchádzačom.

6.2 Podrobné vymedzenie zmluvných podmienok na realizáciu zákazky tvorí:

- príloha č. 1 k týmto súťažným podkladom – špecifikácia predmetu zákazky spolu s formulárom pre určenie ceny,

- príloha č. 2 k týmto súťažným podkladom – vzor kúpnej zmluvy.

**7. Miesto a lehota dodania predmetu zákazky**

7.1 Miesto dodania: AGRO TAMI, a.s, Cabajská 10, 950 22 Nitra

7.2 Lehota plnenia: lehota plnenia do 12 kalendárnych mesiacov (v súlade s kúpnou zmluvou).

**8. Oprávnený uchádzač**

8.1 Ponuku môže predložiť uchádzač alebo skupina uchádzačov (ďalej len „skupina“) oprávnená dodávať tovar uvedený v špecifikácii predmetu zákazky. V prípade, že je uchádzačom skupina, takýto uchádzač je povinný v ponuke predložiť doklad podpísaný všetkými členmi skupiny o nominovaní vedúceho člena skupiny oprávneného konať v mene ostatných členov skupiny v súvislosti so zadávaním tejto zákazky. Zároveň v tomto doklade každý člen skupiny uvedenie záväzok, že dodrží zloženie skupiny ako pri vyhodnocovaní ponúk, tak aj pri realizácii predmetu obstarávania.

8.2 Potencionálny uchádzač predložením svojej ponuky súhlasí so spracovaním osobných údajov, v zmysle zákona NR SR č. 18/2018 Z.z. o ochrane osobných údajov a o zmene a doplnení niektorých zákonov a Nariadením EÚ a rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (“GDPR”) pre účely tohto obstarávania.

**9. Podmienky účasti**

9.1 ***Podmienky účasti týkajúce sa osobného postavenia***

9.1.1 Uchádzač musí byť oprávnený dodávať tovar, ktorý je predmetom zákazky.

9.1.2 Na majetok uchádzača nesmie byť vyhlásený konkurz.

9.1.3 Uchádzač nesmie byť v reštrukturalizácii.

9.1.4 Uchádzač nesmie byť v likvidácii.

9.1.5 Uchádzač neporušil v predchádzajúcich 3 rokoch od vyhlásenia tejto výzvy na predloženie ponúk zákaz nelegálnej práce a nelegálneho zamestnávania.

9.1.6 Štatutárny orgán uchádzača, člen štatutárneho orgánu, člen dozornej rady a ani prokurista nie sú právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi.

9.2 ***Spôsob preukázania podmienok účasti týkajúcich sa osobného postavenia uchádzačov***

9.2.1 Splnenie podmienok účasti preukazujú uchádzači relevantnými dokladmi preukazujúcimi plnenie podmienok účasti podľa bodov 9.1.1 – 9.1.6.

9.2.2 Potenciálny dodávateľ môže predbežne nahradiť doklad o oprávnení dodávať tovar, doklad o tom, že na jeho majetok nie je vyhlásený konkurz, nie je v reštrukturalizácii, nie je v likvidácii, doklad o tom, že neporušil v predchádzajúcich 3 rokoch od vyhlásenia výzvy na predloženie cenovej ponuky zákaz nelegálnej práce a nelegálneho zamestnávania a doklad o tom, že jeho štatutárny orgán, člen štatutárneho orgánu, člen dozornej rady a ani prokurista nie sú právoplatne odsúdení za vyššieuvedené trestné činy (bod 9.1.6) čestným vyhlásením alebo vyhlásením o zaregistrovaní sa v zozname hospodárskych subjektov spolu s platnou registráciou. Vzor čestného vyhlásenia je prílohou č. 3 k týmto súťažným podkladom.

9.2.3 Obstarávateľ si overí preukázanie splnenia podmienok osobného postavenia uchádzačov, ktorí predložili svoje ponuky aj z iných verejne dostupných registrov a zoznamov.

9.2.4 V prípade, že si obstarávateľ nebude schopný overiť splnenie podmienok účasti týkajúcich sa osobného postavenia cez verejne dostupné registre, bude úspešný uchádzač povinný na základe žiadosti obstarávateľa predložiť pred podpisom zmluvy všetky doklady, ktoré predbežne nahradil čestným vyhlásením, v lehote určenej obstarávateľom. minimálne však do 5. pracovných dní.

9.2.5 Predložené doklady nemôžu byť staršie ako 3 mesiace od vyhlásenia výzvy na predkladanie cenovej ponuky.

9.2.6 Celá komunikácia a predkladanie ponúk sa realizuje priamo v elektronickom obstarávacom systéme. Výnimkou tejto komunikácie sú len dokumenty súvisiace s uzatvorením zmluvy s víťazným uchádzačom (napr. plnomocenstvá, zmluva s víťazným uchádzačom, potvrdenia z výpisov registra trestov, ak relevantné a pod.), ktoré prijímateľ musí archivovať v originálnej listinnej podobe v prípade, ak tieto dokumenty nie je možné zabezpečiť autentifikáciou dokumentov elektronickými autorizovanými podpismi zúčastnených strán. V prípade splnomocneného zástupcu je tento taktiež povinný predložiť relevantné doklady a to splnomocnenie v súlade s činnosťami vykonávanými pri predkladaní cenovej ponuky a originál registra trestov nie starší ako 3 mesiace odo dňa vyhlásenia výzvy na predkladanie na základe žiadosti pred podpisom zmluvy.

9.2.7 Ak úspešný uchádzač nedoručí doklady v stanovenej lehote, jeho ponuka nebude prijatá a ako úspešný uchádzač bude vyhodnotený uchádzač, ktorý sa umiestnil ako druhý v poradí. V takomto prípade bude obstarávateľ postupovať tak, ako pri víťaznom uchádzačovi.

9.3 ***Podmienky účasti týkajúce sa finančného a ekonomického postavenia***

9.3.1 Prehľad o celkovom obrate za posledné tri hospodárske roky, za ktoré sú tieto údaje dostupné v závislosti od vzniku alebo začatia prevádzkovania činnosti, a to minimálne vo výške trojnásobku predpokladanej hodnoty zákazky za posledné tri hospodárske roky kumulatívne (napríklad účtovnými závierkami).

9.3.2 Zoznam dodávok tovaru alebo poskytnutých služieb za predchádzajúce tri roky od vyhlásenia zákazky s uvedením cien, lehôt dodania a odberateľov a kontaktné údaje na relevantných zástupcov odberateľov (telefón, e-mail), a to minimálne vo výške predpokladanej hodnoty zákazky za posledné tri hospodárske roky kumulatívne.

9.4 ***Spôsob preukázania podmienok účasti týkajúcich sa finančného a ekonomického postavenia uchádzačov***

9.4.1 Splnenie podmienok účasti týkajúcich sa finančného a ekonomického postavenia uchádzačov preukazujú uchádzači relevantnými dokladmi preukazujúcimi plnenie podmienok účasti podľa bodov 9.3.1 – 9.3.2, napríklad účtovnými závierkami alebo faktúrami, resp. zoznamom dodávok tovaru alebo poskytnutých služieb s uvedením cien, lehôt dodania a odberateľov (vrátane e-mailového a telefonického kontaktu pre overenie pravdivosti).

9.4.2 Potenciálny dodávateľ môže predbežne nahradiť doklady na preukázanie splnenia podmienok účasti finančného a ekonomického postavenia a technickej alebo odbornej spôsobilosti čestným vyhlásením. Vzor čestného vyhlásenia je prílohou č. 3 k týmto súťažným podkladom.

9.4.3 Na vyžiadanie obstarávateľa potenciálny dodávateľ tieto doklady obstarávateľovi poskytne v lehote piatich pracovných dní od požiadania, pokiaľ obstarávateľ neurčí dlhšiu lehotu. Doklady nesmú byť staršie ako 3 mesiace od vyhlásenia výzvy na predkladanie cenovej ponuky. Úspešný uchádzač je povinný pred podpisom zmluvy predložiť všetky doklady, ktoré predbežne nahradil čestným vyhlásením, do piatich pracovných dní odo dňa doručenia žiadosti obstarávateľa, ak obstarávateľ neurčí dlhšiu lehotu. Ak nedoručí doklady v stanovenej lehote, jeho ponuka nebude prijatá a ako úspešný bude vyhodnotený potenciálny dodávateľ, ktorý sa umiestnil ako druhý v poradí. V takomto prípade obstarávateľ postupuje rovnako ako pri víťaznom uchádzačovi.

9.5 ***Podmienky účasti týkajúce sa technickej alebo odbornej spôsobilosti***

Nepožadujú sa.

**10. Obsah ponuky – povinné náležitosti ponuky**

Predložená ponuka musí obsahovať:

10.1 uchádzačom kompletne vyplnenú **prílohu č. 1 k týmto súťažným podkladom vo formáte .xls a zároveň vytlačenú a potvrdenú podpisom osoby oprávnenej konať v mene uchádzača na strane, kde sa uvádza sumárna cenová kalkulácia** (a pečiatky uchádzača, ak je uchádzač povinný pečiatku používať) **vo formáte .pdf** obsahujúca:

10.1.1 **identifikáciu uchádzača** v rozsahu minimálne: obchodné meno, sídlo, IČO, osoby oprávnené konať v mene uchádzača v bunkách D4 – D8 prílohy č. 1 k týmto súťažným podkladom

10.1.2 **obchodné meno výrobcu a typové označenie výrobku** (bunky C13 a D13) prílohy č. 1 k týmto súťažným podkladom,

10.1.3 **vyjadrenie sa uchádzača k technickým požiadavkám** na predmet zákazky - k parametrom ponúkaného zariadenia **v stĺpci H** spĺňajúcich minimálne požadované hodnoty parametrov uvedené v stĺpci F prílohy č. 1 k týmto súťažným podkladom,

10.1.4 **jednotkovej ceny za 1 ks ponúkaného zariadenia**, dodanie, inštaláciu a zaškolenie technikov a operátorov v stĺpci K prílohy č. 1 k týmto súťažným podkladom,

10.1.5 dátum a miesto vyhotovenia cenovej ponuky (v riadku 120 priloženej prílohy č. 1),

10.2 doklady preukazujúce splnenie podmienok účasti podľa podmienok uvedených v bode 9.2 a 9.3 tejto výzvy **vo formáte .pdf**,

10.3 osobou oprávnenou konať v menej uchádzača podpísané **čestné vyhlásenie vo formáte .pdf**, ktorým uchádzač vyjadrí súhlas s podmienkami súťaže a podmienkami uvedenými v kúpnej zmluve, ktorá tvorí prílohu č. 2 k týmto súťažným podkladom (**vzor čestného vyhlásenia tvorí prílohu č. 4 k týmto súťažným podkladom**),

10.4 v prípade, že cenovú ponuku a povinné prílohy podpisuje iná oprávnená osoba ako je osoba oprávnená konať v mene uchádzača, predkladá uchádzač spolu s predchádzajúcimi dokumentami aj dokument preukazujúci oprávnenie konať takúto inú oprávnenú osobu v mene uchádzača a dôkazu preukazujúci splnenie podmienky účasti podľa bodu 9.1.6. tejto výzvy vo formáte .pdf alebo .asice.

10.5 na vyžiadanie je víťazný uchádzač povinný predložiť dokumenty súvisiace s uzatvorením zmluvy s víťazným uchádzačom (napr. plnomocenstvá a zmluva s víťazným uchádzačom), potvrdenia z výpisov registra trestov štatutárov a splnomocneného zástupcu a pod., ktoré prijímateľ musí archivovať v originálnej listinnej podobe v prípade, ak tieto dokumenty nie je možné zabezpečiť autentifikáciou dokumentov elektronickými autorizovanými podpismi zúčastnených strán.

10.6 Celá ponuka uchádzača, ako aj doklady a dokumenty v nej predložené, musia byť vyhotovené v štátnom jazyku. Akýkoľvek doklad alebo dokument predložený v cudzom jazyku musí byť doložený úradným prekladom do štátneho jazyka (okrem dokladov v českom jazyku).

10.7 Predložená cenová ponuka nesmie byť staršia ako 3 mesiace od vyhlásenia výzvy na predkladanie ponúk a cena za predmet zákazky v nej ponúknutá musí byť vyjadrená v eurách.

**11. Spôsob predloženia ponuky**

11.1 Ponuka pre účely zadávania tejto zákazky je prejav slobodnej vôle uchádzača, že chce za úhradu poskytnúť obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok nad rámec tejto výzvy a k nej priloženým dokumentom.

11.2 Uchádzač môže predložiť iba jednu ponuku. Uchádzač nemôže byť zároveň členom skupiny dodávateľov, ktorá predkladá ponuku.

11.3 Uchádzač predkladá svoju ponuku výlučne vložením dokumentov uvedených v bode 10 prostredníctvom portálu [JOSEPHINE](https://josephine.proebiz.com/sk/) tu: https://josephine.proebiz.com/sk/tender/38166/summary.

11.4 Podrobný návod na vloženie svojej ponuky nájdu uchádzači na web stránke <https://www.apa.sk/clanok/praca-s-josephine-pre-potreby-vyzvy-4-2-v-kocke/11256> ako „Manuál pre dodávateľov jednotlivých zákaziek:“.

11.5 Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk.

**12. Platnosť ponuky**

12.1 Uchádzač je svojou ponukou viazaný počas lehoty viazanosti ponúk.

12.2 Lehota viazanosti ponúk je stanovená do 31.12.2023.

12.3 V prípade uplatnenia revíznych, kontrolných a iných postupov v súlade so zákonom, prípadne ak nebude dostupná informácia o schválení žiadosti o nenávratný finančný príspevok na predmet zákazky, obstarávateľ môže oznámiť uchádzačom predĺženie lehoty viazanosti a uchádzači sú svojou ponukou viazaní do uplynutia prípadného predĺženia lehoty.

**13. Náklady na ponuku**

13.1 Všetky náklady spojené s prípravou a predložením ponuky znáša uchádzač bez akéhokoľvek finančného alebo iného nároku voči obstarávateľovi a to aj v prípade, že obstarávateľ neprijme ani jednu z predložených ponúk alebo zruší tento postup zadávania zákazky.

13.2 Ponuky sa uchádzačom nevracajú z dôvodu, že sa predkladajú elektronicky, cez elektronický portál JOSEPHINE.

**14. Komunikácia, dorozumievanie a vysvetľovanie**

14.1 Všetka komunikácia, dorozumievanie a vysvetľovanie podmienok súťaže ako aj predložených ponúk medzi uchádzačmi a obstarávateľom bude prebiehať výlučne prostredníctvom portálu <https://josephine.proebiz.com/sk/> v rámci predmetnej zákazky.

**15. Kritérium na vyhodnotenie ponúk**

15.1 Jediným kritériom na vyhodnotenie ponúk je cena celkom v EUR bez DPH za celý predmet zákazky.

15.2 Víťazným uchádzačom sa stane uchádzačom, ktorí spĺňa podmienky účasti, predloží ponuku spĺňajúcu požiadavky na predmet zákazky a ponúkne najnižšiu cenu celkom v EUR bez DPH za celý predmet zákazky.

**16. Zrušenie súťaže**

16.1 Obstarávateľ zruší súťaž a vyhlási opakovanú súťaž na ten istý predmet zákazky, ak:

1. **cenovú ponuku predložili menej ako traja potenciálni dodávatelia** (neuplatňuje sa pri ďalšom opakovanom obstarávaní, ak obstarávanie bolo zrušené z tohto dôvodu a neuplatňuje sa, ak na trhu existuje len jeden alebo dvaja dodávatelia. Uvedené však musí obstarávateľ zdokladovať)
2. **ani jeden potenciálny dodávateľ nesplnil podmienky uvedené vo výzve
na predkladanie ponúk**,
3. **sa zmenili okolnosti, za ktorých sa vyhlásilo obstarávanie a ktoré vznikli z dôvodu zásahu tzv. „vis maior“** (tieto okolnosti je obstarávateľ povinný uviesť a odôvodniť zrušenie postupu zadávania zákazky).

**17. Vyhodnotenie ponúk**

17.1 Obstarávateľ zoradí ponuky predložené riadne, včas a spôsobom stanoveným v bode 11 podľa kritéria na vyhodnotenie ponúk (bod 15 týchto súťažných podkladov).

17.2 Obstarávateľ vyhodnocuje splnenie požiadaviek na predmet zákazky, splnenie podmienok účasti (ak je relevantné) po vyhodnotení ponúk na základe kritériá/kritérií na vyhodnotenie ponúk vrátane vylúčenia konfliktu záujmov u všetkých potenciálnych dodávateľov.

17.3 Ak z predložených dokladov uchádzača nemožno posúdiť ich platnosť, splnenie podmienok účasti alebo splnenie požiadaviek na predmet zákazky, obstarávateľ požiada potenciálneho dodávateľa o vysvetlenie alebo doplnenie dokladov v lehote minimálne 5 pracovných dní. Ak vysvetlenie/doplnenie potenciálny dodávateľ v stanovenej lehote nedoručí alebo, ak aj napriek predloženému vysvetleniu ponuky podľa záverov obstarávateľa, nespĺňa podmienky účasti alebo požiadavky na predmet zákazky, obstarávateľ jeho ponuku vylúči a vyhodnotí splnenie podmienok účasti a požiadaviek na predmet zákazky u ďalšieho potenciálneho dodávateľa v poradí.

**18. Podpis zmluvy s víťazným uchádzačom**

18.1 Obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

18.2 Obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v zákonom stanovenom rozsahu.

18.3 Uzatvorená zmluva nemôže byť v rozpore s týmito súťažnými podkladmi.

18.4 Po vyhodnotení ponúk obstarávateľ zašle všetkým uchádzačom prostredníctvom portálu informáciu o výsledku vyhodnotenia ponúk a vyzve víťazného uchádzača na predloženie:

1. **dôkazu o zápise v registri partnerov verejného sektora (prípadne aj za subdodávateľov, ak relevantné),** v prípade, že úspešnému uchádzačovi (a jeho subdodávateľom) zo zákona č. 315/2016 Z. z. vyplýva povinnosť zápisu do registra partnerov verejného sektora,
2. zmlúv podpísaných osobou/osobami oprávnenými konať v mene víťazného uchádzača (spolu s prílohami) v súlade s predloženou ponukou,
3. zoznamu subdodávateľov, ako prílohu k zmluve.
	1. Vo výzve víťaznému uchádzačovi podľa bodu 18.4 určí obstarávateľ uchádzačovi lehotu na predloženie dokladov uvedených v bode 18.4 nie kratšiu ako 5 pracovných dní.
	2. Obstarávateľ zašle všetkým zúčastneným potenciálnym dodávateľom/uchádzačom prostredníctvom portálu JOSEPHINE Oznámenie o výsledku obstarávania.

Príloha č. 1 – špecifikácia predmetu zákazky spolu s formulárom pre určenie ceny,

Príloha č. 2 – vzor kúpnej zmluvy,

Príloha č. 3 – čestné vyhlásenie – podmienky účasti,

Príloha č. 4 – čestné vyhlásenie – súhlas s podmienkami súťaže a so znením kúpnej zmluvy.